  Виталий Пронин Бырыны шедиз 1 мурт - ог 39 аресъем нылкышно.Эскеронъёс возьматӥзы: пуштӥз газ. Кышкыт учыр луэм интые ӝегатскытэк потӥзы спасательёс, югдурез утисьёс, следовательёс. - Коркась калыкез поттыны кулэлыкез ӧй вал, - веразы город администрациын. - Газ пуштэм бервылын тылпу ӧз гомӟы, коркалэн борддоръёсыз ӧз зуркалэ. Пильылӥськизы укно пиялаос гинэ. Та вакытлы тодмо луиз: бырыны шедиз 1 мурт - ог 39 аресъем нылкышно. Правительстволэн Тӧроез Ярослав Семёнов верамъя, квартиралэн кузёез со уг луы вылэм, семьяеныз мурт патерын улэм. Нылкышнолэн 4 пиналъёсыз кылизы, 3 бадӟымъёсыз - школьникъёс, пичиез нылпи садэ ветлэ. Анайзы бырем сярысь тодмо луэм бере, нылпиосын соку ик ужаны кутскизы психологъёс.Мар муген пуштӥз газ - эскеронъёс мыно. Элина КумачёваТуспуктэм: vk.com (Анна Федотова)  